Μπέργκαμο

Το Μπέργκαμο () είναι ιταλικός δήμος στην Επαρχία του Μπέργκαμο, στην περιφέρεια της Λομβαρδίας. Απέχει περίπου 40 χλμ. από το Μιλάνο.

 Ιστορία 
μικρογραφία|Θέατρο Γκαετάνο Ντονιτσέττι (Gaetano Donizetti), Αρχιτέκτων Τζιανφράνκο Λουκίνι 1791, Μπέργκαμο

Αρχαιότητα

Το Μπέργκαμο κατοικήθηκε για πρώτη φορά την Εποχή του Σιδήρου από τους Λίγυρες Ορόμπι που ήταν Κελτική φυλή.https://www.treccani.it/enciclopedia/orobi Με την εισβολή των Κελτών στη βόρεια Ιταλία (550 π.Χ.) την πόλη κατέκτησαν οι Κέλτες Κενομάνοι.Battista Rota, Giovanni. Dell'origine e della storia antica di Bergamo (Στα Ιταλικά), σ. 55 Στη Ρωμαϊκή αυτοκρατορία έγινε Δήμος που έφτασε στο αποκορύφωμα του τους 10.000 κατοίκους.https://www.visitbergamo.net/es/object-details/8149-la-bergamo-romana/ Η σημαντική στρατιωτική του θέση στον δρόμο ανάμεσα στη Ραιτία και το Φριούλι έγινε αιτία να καταστραφεί τον 5ο αιώνα από τον Αττίλα. 

Μεσαίωνας

Τον 6ο αιώνα μ.Χ. έγινε η έδρα ενός από τα σημαντικότερα Λομβαρδικά δουκάτα στη βόρεια Ιταλία μαζί με την Μπρέσια και το Τρέντο. Όταν κατέκτησε το Βασίλειο των Λομβαρδών ο Καρλομάγνος έγινε έδρα κομητείας, ένας σημαντικός Λομβαρδικός αρχαιολογικός θησαυρός που βρέθηκε τον 19ο αιώνα και χρονολογείται από τον 7ο αιώνα, βρίσκεται σήμερα στο Βρετανικό Μουσείο.https://www.britishmuseum.org/research/collection_online/search.aspx?place=37534&plaA=37534-3-1 Τον 11ο αιώνα το Μπέργκαμο έγινε ανεξάρτητος Δήμος και συμμετείχε στη Λομβαρδική Συμμαχία που νίκησε ο Φρειδερίκος Α΄ Βαρβαρόσσα (1165). Οι συγκρούσεις ανάγκασαν την Οικογένεια Τάσσο να δραπετεύσει βόρεια (1250), επέστρεψε στο Μπέργκαμο στα τέλη του 13ου αιώνα, με τη δυναστεία Τουρν ουντ Τάξις έφερε το πρώτο σύγχρονο οργανωμένο ταχυδρομικό σύστημα. Μετά από ένα σύντομο χρονικό διάστημα που κυβέρνησε ο Οίκος των Μαλατέστα (1407-1428), το Μπέργκαμο παραχωρήθηκε από το Δουκάτο του Μιλάνου στη Δημοκρατία της Βενετίας (1428), μετά τη "μάχη του Μακλόντιο" (1427). Το 1815, το Μπέργκαμο πέρασε στην κατοχή της Αυστρίας, ενώ το 1859 ο Τζιουζέπε Γκαριμπάλντι προσάρτησε την πόλη στο τότε Βασίλειο της Ιταλίας.

Νεότερα χρόνια

Ο Μαρτσέλο Πιατσεντίνι εκπόνησε ένα νέο αστικό σχέδιο (1907), εφαρμόστηκε αμέσως μετά (1912-1927) και έμεινε γνωστό ως Μοντέρνος Ορθολογισμός. Το 2017 συνήλθε στο Μπέργκαμο η 43η Σύνοδος G7 στα πλαίσια μιας Διεθνούς Σύσκεψης με επίκεντρο την Ταορμίνα.http://milano.repubblica.it/cronaca/2017/10/15/news/g7_agricoltura_bergamo-178352010/ Το "Καταστατικό του Μπέργκαμο" αφορούσε ένα σχέδιο για την παγκόσμια καταπολέμηση της πείνας μέχρι το 2030 ιδιαίτερα στην Αφρική.https://www.bergamonews.it/2017/10/15/g7-nasce-la-carta-bergamo-cooperazione-trasparenza-sui-prezzi-lotta-allo-spreco-alimentare/267082/
Στις αρχές του 2020 η Πανδημία COVID-19 στην Ιταλία έπληξε βασικά τα βόρεια της χώρας με επίκεντρο το Μπέργκαμο, τα νοσοκομεία γέμισαν ασφυκτικά, θέσεις ΜΕΘ δεν υπήρχαν και οι γιατροί βρέθηκαν σε αδιέξοδο.https://www.reuters.com/article/us-health-coronavirus-italy-ethics-speci-idUSKBN2133KG Οι νεκροί από τον COVID-19 έφτασαν σε τεράστιο αριθμό, οι εικόνες με τις νεκροφόρες έκαναν τον γύρο του κόσμου και έφεραν τον πανικό σε παγκόσμιο επίπεδο.https://www.businessinsider.com/coronavirus-italy-army-transport-coffins-bergamo-morgue-crisis-video-2020-3 Οι γιατροί έκαναν έκκληση σε όλες τις χώρες της Ευρώπης να αντιμετωπίσουν σοβαρά την πανδημία και να πάρουν αυστηρά μέτρα περιορισμού του πληθυσμού.https://www.bostonglobe.com/2020/03/13/opinion/coronavirus-cautionary-tale-italy-dont-do-what-we-did/https://www.nytimes.com/2020/03/17/podcasts/the-daily/italy-coronavirus.html Η Ερευνητική δημοσιογραφία που έγινε στην Νέα Υόρκη έδειξε ότι οι περισσότερες κυβερνήσεις καθυστέρησαν έντονα στην αντιμετώπιση της πανδημίας και άργησαν να πάρουν τα κατάλληλα μέτρα.https://www.nytimes.com/2020/11/29/world/europe/coronavirus-bergamo-italy.html

 Μουσική 
Το Μπέργκαμο έχει μεγάλη παράδοση στη μουσική. Η ρομανική εκκλησία Σάντα Μαρία Ματζιόρε, από το 1187, έχει μια παράδοση στη διδασκαλία και στην εκτέλεση της μουσικής για πάνω από 800 χρόνια. Πολλοί συνθέτες όπως ο Γκαετάνο Ντονιτσέτι και ο Πιέτρο Λοκατέλι γεννήθηκαν στην πόλη.

 Αδελφοποιημένες πόλεις 
  Γκρίνβιλ, Νότια Καρολίνα
  Πουέμπλο, Κολοράντο
 Μυλούζ, Γαλλία
 Τβερ, Ρωσία
 Μπενγκμπού, Κίνα
 Μπουένος Άιρες, Αργεντινή
 Κοτσαμπάμπα, Βολιβία

 Παραπομπές 

Πηγές
 Battista Rota, Giovanni. Dell'origine e della storia antica di Bergamo (Στα Ιταλικά). 
 Michael Mallett and Christine Shaw, The Italian Wars: 1494–1559. Harlow: Pearson Education Limited, 2012

Εξωτερικοί σύνδεσμοι



Κατηγορία:Δήμοι της Επαρχίας του Μπέργκαμο